Lehufa le ka ba gona ka lapeng ge e ba batswadi ba rata ngwana yo a itšego go feta yo mongwe. Beibele e re botša ka lapa leo go lona lehufa le ilego la baka bothata bjo bogolo. Anke re hlahlobeng bothata bjo bo bakilwego ke lehufa le seo re ka ithutago sona go seo se diregilego. 6 Bagolo ba swanetše go swaragana le ditaba tša bohlokwa kapelapela. Ge ba ka se dire bjalo, phuthego e tlo gobala moyeng. Go swana le mootledi yo a swanetšego go tšhela peterole koloing ya gagwe ka mehla, bagolo ba swanetše go “[kgonthišetša] dilo tše bohlokwa kudu.” (Bafilipi 1:10) Eupša bagolo ba bangwe ba ka swarega kudu ka dilo tša bohlokwa moo ba feleletšago ba hloka nako ya go tlwaetša ba bangwe. Se se tla swana le go se tšhele koloi oli. Ge bagolo ba ka dikadika go tlwaetša bana babo rena, go se go ye kae phuthego e ka se be le bana babo rena ba lekanego bao ba tlwaeditšwego go hlokomela phuthego.